Hanno Pevkur
Kaitseministeerium
Sakala 1
15094 Tallinn
		Teie 17.07.2024 nr 5-3/24/5	
			
		Meie 05.08.2024 nr KV-0.5-2/24/14605-2	

Tagasiside arvamuse avaldamiseks saadetud Vabariigi Valitsuse määruse „Vabariigi Valitsuse 20. detsembri 2007. a määruse nr 262 „Riigisaladuse ja salastatud välisteabe kaitse kord“ muutmine“ (RSVKK) eelnõule	

	

Eelnõu seletuskirja kohaselt on muudatuste eesmärk ajakohastada elektroonilise salastatud teabe töötlemise põhimõtteid ning selleks kasutatavate töötlussüsteemide tehniliste andmete ja turvameetmete salastamise aluseid, muutes need paindlikumaks. Muudatus võimaldab töötleval üksusel töötlussüsteemi tehnilisi andmeid või turvameetmeid salastada madalamal tasemel kui töötlussüsteemis töödeldava teabe kõrgeim salastatuse tase. Muudatused näevad muuhulgas ette, selleks et teavet madalamal tasemel salastada saaks, tuleb töötleval üksusel välja töötada RSVKK § 22 lg 1 punkti 17 alusel vastav kord. 

1.	Eelnõu § 1 punktis 1 ja 2 nähakse ette, et piiratud ja konfidentsiaalsel tasemel salastatud teavet töötleva töötlussüsteemi tehnilisi andmeid või turvameetmeid kajastava teabe salastamistähtajaks on 30 aastat.

Arvestades töötlussüsteemide pikaajalist kasutatavust ja nende eluiga ning arvestades, et mõnda süsteemi võidakse kasutada või on kasutatud juba 30 aastat, teeme ettepaneku täiendada 30. aastaks salastatavate töötlusüsteemide tehnilisi andmeid või turvameetmeid käsitleva teabe salastamise tähtaega väljendiga „või kuni töötlussüsteemi või selle osa kasutamise lõppemiseni“.

Sarnane tingimus on välja toodud mitmes RSVKK salastamise aluses (nt RSVKK § 6 lg 11, § 7 lg 2, § 8 lg 1 p 25 ja 251, § 8 lg 5 p 1).

2.	Eelnõu § 8 lg 2 täiendatakse punktidega 11 ja 12, milles kirjeldatud teabe salastamise tähtjaks on märgitud võimalus „kuni X aastaks“. 

Seletuskirjas selgitatakse punkti 11 muutmist järgmiselt: punktis 11 sätestatakse need analüüsid ja hinnangud eraldiseisva salastamise alusena ja kehtestatakse nende salastamiseks samad põhimõtted kui punktides 8–10. Punkti 12 muutmist selgitatakse samuti „sama põhimõttega“. Samaks põhimõtteks saab pidada asjaolu, et uutes punktides kirjeldatud teave salastatakse töötlussüsteemis töödeldava teabe kõrgeimal salastatuse tasemel ning madalamal tasemel saab seda teavet salastada tingimusel, kui töötlev üksus on kehtestanud RSVKK § 22 lõike 1 punkti 17 alusel vastava korra. Punktides 8-10 ei ole kasutatud sama põhimõtet, et teavet saab salastada kuni teatud kindlateks aastateks. Palume lisada seletuskirja selgitus, mis täpsustab aastate ette lisatava sõna „kuni“ olemust ning rakendajal oleks selgus, millistel juhtudel on võimalik salastada teavet lühemaks ajaks, kui sättes olev maksimaalne tähtaeg.
3.	Seletuskirjast ei selgu asjaolu, kas RSVKK § 8 lg 3 punktides 1-9 nimetatud teave peab eksisteerima koos selleks, et teavet salastada või piisab ka nt töötlussüsteemi võrguskeemist, et sõltuvalt töötlussüsteemis töödeldava teabe tasemest üksnes võrguskeem vastaval tasemel salastada. Küsimus on initsieeritud lõige 3 sissejuhatavast lauseosast, mille grammatilise tõlgendamise seisukohast võiks öelda, et peavad esinema kõik lõikes nimetatud tehnilised andmed ja turvameetmeid kajastav teave selleks, et teavet üldse salastada saaks. Rakendaja seisukohalt oleks selgem, kui sätte sissejuhatavas lauseosas kajastuksid sõnad „kas koos“ või „eraldi“, mis võimaldab salastada ka üksnes ühes punktis kirjeldatud teabe tunnustele vastava andmekoosseisu.

Lugupidamisega	

[ allkirjastatud digitaalselt ]

Toomas Susi	
Brigaadikindral	
Õhuväe ülem 
Kaitseväe juhataja ülesannetes